Pressfoyer

Pressfoyer. „1. priestor pred rokovacou miestnosťou, v ktorom sa poskytujú rozhovory novinárom [...] 2. rozhovor, tlačová porada uskutočnená v tomto priestore“. (iné zápisy: press foyer, press-foyer; výslovnosť [presfoajé]; z / + ) je druh tlačovej akcie, krátke informatívne stretnutie podávateľa informácie (spravidla politika) s novinármi počas (napr. cez prestávku) alebo po rokovaní, vo vedľajších priestoroch budovy (predsáliach), kde sa nachádza rokovacia sála.

Pressfoyer je operatívnou a menej formálnou alternatívou tlačovej konferencie, ktorú ako nástroj PR využívajú predovšetkým členovia zákonodarných zborov, vlády a štátnych orgánov. Niektorí odborníci na masmediálnu komunikáciu (Jozef Ftorek, Olga Jurášková) ho charakterizujú aj ako „pravidelné stretnutie so zástupcami médií v stanovený čas a na stanovenom mieste“. Jeho účelom je poskytnúť priestor rokujúcim predstaviteľom, aby oboznámili verejnosť so závermi, ku ktorým dospeli, okomentovali priebeh rokovania a vyjadrili sa k ďalšiemu priebehu diskutovanej témy. Podávatelia informácie nemajú čas na prípravu a preto zväčša improvizujú. Novinári majú možnosť položiť dve-tri stručné a vecné otázky.

Výraz press foyer označuje tiež predsálie rokovacej siene, kde sa môžu novinári neobmedzene stretávať s politikmi a klásť im otázky mimo oficiálne tlačové konferencie.

 Poznámky 

 Referencie 

 Použitá literatúra 











Kategória:Žurnalistika
Kategória:Práca s verejnosťou